תחת טיפת חלב חדשה נחנכה אתמול, שלישי, בהר חומה (חומת שמואל). התחנה פועלת ברחוב שמחת הכהן 3 והיא כוללת חדרי טיפול חדשים, שישמשו בין השאר להדרכות הורים בנושא התפתחות הילד.
בכמה נמכר פנטהאוז 5 חדרים בהר חומה?
התחנה נחנכה במעמד מנכ"ל העירייה אמנון מרחב. "מדובר בתחנה ה-31 אותה מפעילה העירייה, כחלק ממדיניות שירותית כוללת למען תושבי העיר והיא מתווספת לשאר התחנות הפזורות ברחבי העיר מזרח ומערב", מציינים השבוע בעירייה, "המעניקות שירות לאוכלוסיית התינוקות והוריהם. המבנה חדיש נח ומונגש לכלל האוכלוסייה וכולל מגוון רחב של חדרי טיפול מרווחים ומאובזרים שישמשו למגוון פעילויות קבוצתיות הורים/ילדים וכן למפגשים עם אנשי המקצוע למתן הדרכות ויעוץ בנושא התפתחות הילד".
בעירייה מספרים כי "בתום הטקס התקיים הפנינג עשיר ומפנק לעשרות הורים וילדים וביניהם סיפור בדרמה, תנועה, יצירה, בועות סבון, צילומי מגנטים כשי להורים וכן, פיזיותרפיסטית ומרפאה בעיסוק תפעלנה את ההורים באמצעות משחק".
בתוך כך, כפי שפורסם ב"כל העיר", במרכז המסחרי בהר חומה, ברחוב אליהו קורן, ישנן כ-60 מקומות חניה. מתוכן, אין אף חניה שמיועדת לנכים, כך על פי עו"ד אורי ישראל פז, אשר שלח בשם לקוחותיו מכתב לעירייה "בדרישה לסמן חניות נכים במרכז המסחרי בהר חומה – התראה חמורה לפני נקיטת הליכים משפטיים לפי חוק תובענות ייצוגית".
יובל וגנר, נשיא עמותת נגישות ישראל, התייחס לדברים ואמר בין השאר כי "זה לא תקין. על פי החוק, נדרש שיהיו חניות נכים מסומנות כחלק מתקנות נגישות למקום קיים, וצריך להבין שזה אינטרס של בעלי החנויות". בעירייה טענו כי "לאחר בדיקה מקיפה נמצא כי נכון לסמן מקום חניה כללי אחד – לרכב נכים גדול. סימון החניה הועבר לתכנון מהנדס תנועה ולקבלת אישור רשות תמרור. יש לציין כי לא קיימות תקנות לגבי סימון מקומות חניה לאורך הרחוב, אשר מחייבות כמות מקומות חניה לנכים, ומחלקות הסדרי תנועה ונגישות עובדות על פי נוהל של סימון שני אחוזים מכלל החניות, המסומנות לרכב נכה".